桃源行送友人
作者：無名氏
朝代：唐

paragraphs: 武陵川徑入幽遐，中有雞犬秦人家，家傍流水多桃花。
桃花兩邊種來久，流水一道何時有？
垂條落蕊暗春風，夾岸芳菲至山口。
歲歲年年能寂寥，林下青苔日爲厚。
時有仙鳥來銜花，曾無世人此攜手。
可憐不知若爲名，君往從之多所更。
古驛荒橋平路盡，崩湍怪石小谿行。
相見維舟登覽處，紅堤綠岸宛然成。
多君此去從仙隱，令人晚節悔營營。